Интуиция или Его - Психология и психотерапия - Порталът към съзнателен живот\nОт Донка, Март 14, 2009 в Психология и психотерапия\nЗапочнах да мисля над този проблем след няколко случая, в които се бях усъмнила дали чувам гласа на интуицията си или на егото.\nНаблюдавах и себе си и особено хора, които на всеослушание твърдяха, че имат развита интуиция и че тя им показва Истината. Самата аз намалих до минимум увереността си. Започнах търпеливо и мълчаливо да съпоставям "истините на интуицията" с развитието на събитията и впечатленията си от по-близко опознаване на ситуации, хора...\nРезултатите от наблюденията - вече почти две години: Егото много лесно може да ни заблуди, че говори интуицията.\nЗасега ми се струва, че колкото по-силен, настойчив, императивен, всезнаещ е езикът, на който ни говори интуицията, толкова по-голяма е вероятността,ч е това е замаскирано его. Винаги, когато вътрешният глас ми е казвал "истини" за другите хора, винаги това се е оказвало егото ми - и разбира се истината излиза наяве след като си оставя време и обективност на наблюдение върху свободно развиваща се ситуация и проявяващи се хора.\nИмам и един сигурен признак вече - ако нещо вътре в мен започне да раздава оценки, да съветва, да отсъжда правилно, неправилно, добро - не-добро - това със сигурност е егото ми.\nИмам и един сигурен признак за интуицията - тя говори много тихо, чува се само в тишина на мислите. Винаги си е само за мен - дори когато се отнася за другите (при моята професия това е ежедневие). Например - ако гласът каже "той ще се справи, има сили" - това е егото. Ако усетя настроението: "дай си време и търпение да му оставиш свободата и времето да се справи сам както той може" - това е интуицията.\nА как ги различавате вие?\nИнтуиция - как ни помага\nЕгото, принципи и закономерности\nРедактирано Март 14, 2009 от Донка\nИнтуицията е тих шепот, идващ от сърцето, когато ума е тих, когато блуждае. Точно, когато си 'блея' или се занимавам с тривиални неща, света около мен и интуицията също проговарят.\nДоста често мнението ни за другите е точно от его-ума ни, но все пак дори и да си съставяме мнение за другите, само времето и ситуациите, в които ни поставя живота показват кога, кой ни е говорил\nИмала съм случаи, когато не се вслушвам в гласа на интуицията и правя грешки, но вече се старая да различавам различните 'гласове'\nИ най-важно мисля е, че който и глас да послушам или непослушам се уча от последствията...\nРедактирано Март 14, 2009 от xameleona\nНяма граница между его и интуиция. Ние сами си поставяме граница между тях. И като концентрираме вниманието си върху ТАЗИ граница ние вливаме енергия на РАЗДЕЛЯНЕТО. И започваме да сравняваме его и интуиция. Сравняваме Бог и Дявол. Сравняваме черно и бяло. Сравняване Рай и Ад. Там, където има граница, има "болест", има дисбаланс. Егото и интуицията са енергии с различна честота, които ние едното приемаме, а другото отхвърляме. Чрез разделение се отдалечаваме от себе си, отдалечаваме се от Бог.\nПриемайки, че всичко е ЕДНО и егото и интуицията са аспекти с различна вибрация на Божествената ни същност, ние действаме от позицията на Всемирната Любов. Едно нещо, което го познаваш не му се съпротивляваш, ти го приемаш и не ти прави впечатление. Поставяме граници на нещата, които не желаем да приемем, бягаме от тази отговорност да се слеем със себе си и си намираме различни оправдания и измисляме Рай, Ад, Его, Интуиция, и си мислим, от позицията на надменността, че едното е "лошо" и другото "добро", за да държим в подчинение по-слабите и им въздействаме със страх.\nНе съм съвсем съгласна dimitar, но разбира се това си е мое мнение.\nАз съм това, което съм. Ти си това, което си. Всеки си Е това, което Е.\nСъпротивлявайки се да приемеш нещо в тебе или в друг, от породилата се мисъл се поражда неполезна емоция.\nПоставяме граници на нещата, които не желаем да приемем, бягаме от тази отговорност да се слеем със себе си и си намираме различни оправдания и измисляме Рай, Ад, Его, Интуиция, и си мислим, от позицията на надменността, че едното е "лошо" и другото "добро", за да държим в подчинение по-слабите и им въздействаме със страх.\nНадменността ми е нещо като да си мисля, че има по-слаби от мен. Така отнемам силата на хората.\n"Бог твой отреди силата ти".\nМежду моята преценка и това, кото притежават хората, там е интуицията.\n"Заедно с изкушението, се дава и средството за преодоляването му".\nТ.е. ,може би ,на всекиму се дава толкова, колкото може да понесе.\nНека първо да поясним нисшето его (конкретната личност за настоящото прераждане) ли имаме предвид под „Его“ или висшето его (душата, индивидуалността). При втория случай, интуицията и висшето егото са неразделни, затова ще приема, че става въпрос за нисшето его.\nНа въпроса доста трудно може да бъде отговорено. Много зависи кой на какво равнище на развитие на съзнанието е, доколко то е с материално или духовна насоченост; с насоченост към себе си или към групата и др. Самото качество различаване е духовно по своята природа, в голяма степен интуитивно и изключително зависимо от рутината и опита. То не може да бъде добито само от книги или по друг начин наготово, но също така предполага познание и добре развит ум, който е освободен от предразсъдъци.\nЗаблудите на нисшето его са многобройни и изключително разнообразни. Много често възприемаме като интуиция точно това което искаме и по този начин оправдаваме пред себе си желанията и мислите произтичащи от нисшето ни его. Приемаме за истина това, което желаем.\nТова ми се струва неточно, непълно, иначе е вярно от определена гледна точка. Човек може да си изгради мнение, да оцени нещата, но той трябва да отчита факторите които обуславят моментното състояние на нещата и да има предвид самата моментност, преходност, относителност. Човек като направи някаква грешка, това трябва да бъде оценено, но не да оценяваме самия човек, а действието му, мисловната му нагласа, довела до това действие. Оценката също така не бива да се превръща в шаблон по който оценяваме всички следващи прояви на въпросния човек, т.е. да имаме една „плаваща“ оценка. Друго което е, оценявайки, не трябва да се обвързваме лично с оценката си, т.е. да позволяваме на личните си желания, отношение към това, което оценяваме, предразсъдъците ни да и повлияят. Доста неща станаха, но всъщност добре развития ум, може да ги различи мигновено. Всъщност прави се една сериозна грешка, че се разделя интуицията от ума. Те са едно, но хората често бъркат ума със своите мисловни шаблони, предразсъдъци и илюзии. Следващите думи взети от лекцията „Родените“ (НБ, 2 ноември 1924 г.) са изключително дълбоки и добре разбрани могат да помогнат на човек да се отърси от доста от своите мисловни ограничения.\nСамо неопределените величини са истинските величини. Всички Божествени неща са неопределени.\nНе трябва да приемаме оценките си като нещо крайно, окончателно и кой знае колко важно. Тогава наистина, това е нисшето ни его. Но ако присъства едно разбиране, любов, прошка (ако с нещо са ни засегнали), благодарност, позитивна вяра, поглед в бъдещето, осъзнаване на момента като етап от един всеобхватен процес на развитие, тогава това ще е проява на нашата душа.\nИнтуицията (за която говорим) идва от егото.\nДоказателство е търсенето на граници и разделни форми (които споделяме).\nАстралното усещане и възприемчивост направо са си връх в его-изявите.\nВъзвръщането на способността да отразяваме в главите си Духа, която способност бих нарекъл интуиция, се извършва чак когато Йоан кръсти Иисус в Йордан (стигналият до ръба на на диалектичните възможности човек се предаде напълно в ръцете на Божията воля, чрез което се свързват обновените глава и сърце). Който мисли, че има общо с този процес, просто е близо до своята втора смърт. И има най-твърдото и огромно его. Бог да му е на помощ!\nАми, емоциите от Егото обикновено са познати и по-силни. В интуицията като, че ли липсва емоцията , поне в първия момент... Ако успея да отделя и изчистя емоционалната обвързаност с резултата се получава...Най-лесно ми е когато излизат символи, защото са неутрални и по-трудно ги смесвам с Егото.\nАко едно усещане е съществувало преди да попитам интуицията, значи това не е нейния отговор. Та така по метода на изключването на всяка емоция...\nКогато желанието толкова се е сраснало с мен, че не мога дасе дистанцирам от крясъците му, въобще не се надявам да чуя гласа на интуицията\nНовородените къде са?\nИма възможност да нямаме интуицията да ги усетим . Може би това е причината да избираме втвърдена едновариантност.\nВажно е да се намери подход за практическа изява на интуицията. Според мен това става когато си вътрешно отпуснат / в смисъл на мускули, вътрешно състояние/, силно усещаш мига на живота, освободен си от страхове/ те идват от негативите на ума/. В такова състояние се впускаш без съпротива по течението на реалния живот и без очакване за сбъдване на предварителните стриктни прогнози / по отношение на режисираните случайности/ на ума. Написаното до тук от мен е опит за описание на вътрешни субективни изживявания, което е много трудно изразимо с думи.\nЕмоционалната обвързаност е едно от многото лица на егото. А към обективност се стреми пак именно то. Усещането преди да попиташ интуицията е предварителната настройка на егото. След като я попиташ (това, което искаш да е интуиция) вече идва опасното подвеждане на егото. Не, че те води към грешния отговор, не, това рядко се случва. Води те към собствените си затвори, в повечето от които сме попаднали вече, щом наричаме една допълнителна негова перцепция - интуиция.\nИма възможност да нямаме интуицията да ги усетим biggrin.gif . Може би това е причината да избираме втвърдена едновариантност.\nНовородените са в яслите.\nНие не избираме твърдостта, защото не познаваме друго.\nСъжалявам, че попаднах в дискусия. Оттеглям се.\nНе искам нищо да защитавам. Достатъчно защитаваме егото си, защитавайки интуицията.\nДа, и за това е важно да си познаваме затворите и усещанията, които те предизвикват. А обективността на интуицията е маалко след тях, в пустощта, където няма нищо. Стремежът на Егото и съзнанието към обективност е различно, струва ми се...То е посока на цялото, а вътрешната обективност е състояние, в което Егото не присъства - включва се после ... май\nУсещането преди да попиташ интуицията е предварителната настройка на егото. След като я попиташ (това, което искаш да е интуиция) вече идва опасното подвеждане на егото.\nТози израз „да попиташ интуицията“ ми направи впечатление. Често се използва с някои незначителни вариации във формата. От друга страна имаме израза „интуитивно възприятие (на истината)“. Когато „питаме интуицията“ си, кой всъщност задава въпроса? Не е ли това нисшето его чрез ума (забележете че ума е само средство, посредник)? Тогава целия процес става егоистичен. Въпросът предопределя обхвата на отговора. Правилното отношение според мен е не да се иска конкретен отговор, а да се потърси осветляване на проблема от страна на висшето аз, душата, т.е. интуицията. Какво ще видим под светлината на душата, зависи от окото на ума (тук може да се направи асоциация с третото око). За всичко това е необходима изградена връзка с душата и развито вътрешно зрение. Темата е абстрактна и не знам дали може да се каже нещо съществено по нея освен използвайки символи, които сигурно всеки ще разтълкува по различен начин.\nЗначи освен нашето собствено его, и външни мисли, предадени по телепатичен начин, могат да се самообявят за "глас на интуицията".\nКакво значи "чвоек да се изпитва, да знае откъде идват мисли към него"?\nЕдин и същ ли е начинът, по който могат да ни заблудят външните мисли и собственото ни его?\nНапример "Бог ми казва да посоча на този човек правия път към спасението" - тази мисъл откъде е по-вероятно да идва? Как може да се изпита?\nИли мисълта "Остави всичко свободно да влиза и излиза от живота ти".\n(Мислите са автентични.)\nРедактирано Март 18, 2009 от Донка\nИ аз много често съм си задавала този въпрос.\nПо отношение на някои заблуди, че всичко което ни идва в съзнанието е дошло отгоре, от Бога - има една доста разпространена мисъл, която предполагам, че сте я срещали из мрежата? Май звучи доста остро и грубо, но ще я цитирам:\nКогато ти говориш с Бог – това е молитва, но когато Бог говори на теб, това е шизофрения.\nСпоред мен, това не може да се каже, че е в сила на 100%, но все пак трябва да имаме будно съзнание.\nНе си спомням къде бях чела, че ние чуваме по-ясно падналите духове. Дори можем да ги приемем като глас - на физическо ниво. Висшите йерархии и Бога се усещат много по-тънко. Тяхното влияние трудно се описва с думи.\nСъщото е в сила и когато говори Духа в нас. Трябва да сме се „събудили“, да сме запалили светилниците и да сме се запасили с масло , за да го разпознаем сред другите шумове, идващи от егото ни, от мислите на околните и ...много други.\nТака мисля, но не съм напълно уверена в това. Може би има и други истини...?\nИзвинете за дългия цитат, но мисля е важен.\nИ тъй, като отправяте молитвите си нагоре, ще се пазите от вълчите вълни, които се отразяват вредно върху духа на човека. Съмнението, неверието, безлюбието са вълни от вълчи характер, които се образуват от омнибусите на астралния свят. В астралния свят има стари омнибуси, стари, повредени електрически трамваи, които създават ред катастрофи.\nНямам голям мотив да пиша каквото и да е. Дори и сега пиша с чувство, което няма да се промени, ако не напиша нищо. Но въпреки това ще напиша следното:\nАко човек приеме, че една мисъл е негова, то ще трябва да приеме всичките мисли за негови. Ако човек отхвърли дадени мисли и ги приеме като нещо, което не е негово, като нещо чуждо, то ще трябва да отхвърли всички мисли и да ги приеме като чужди.\nКоя мисъл е моя?\nАко има една мисъл, която да е моя, то това означава, че всичките мисли са мой, всичките мисли в цялото битие!\nАко дадена мисъл не е моя, то това означава, че нито една мисъл не е моя, нито една мисъл в битието.\nКогато човек изпразни ума си от мисли, тоест когато Познае Пустотата на ума, тогава разбира всечко това и тогава може да "прихваща" всякакви мисли от различни източници и излъчватели. На този принцип е телепатията.\nМного често ясновидците биват представяни, като хора гледащи в кристална сфера. Това първо може да се счете за метод, който прави ума на човека проволинеен и добре концентриран, което от своя страна го води до чистотата и празнотата. Това е чистия детски ум, към който Иисус призовава и за който се споменава в евенгелията. "Ако не станете като децата...".\nВътре в ума се явава тази Кристална природа, наречена в будизма - Буда природата. Тя е кристално чиста и абсолютно празна. Може да се усети точно в центъра на мозъка, като с практиката се разширява и е възможно тази кръстална природа да "зарази" и обхване цялото тяло. Това е целта - разширението и отъждествяването с нея.\nВ това състояние каквато и мисъл да "видиш", каквато и картина или звук, то тя ще принадлежи или на бъдещето, или на миналото, или на околните около теб, в различните измерения от преплетени и паралелни светове.\nИнтуицията на човек е също толкова негова, колкото е негова и всяка друга мисъл. Интуитивната мисъл е също мисъл но принадлежи на определено духовно ниво. Различните мисли принадлежът на различните измерения в Съществуващото.\nВ ниските нива и мислите са ниски - засягащи материализъм, страсти, емоции...\nВ по-високите нива и мислите са по-високо стоящи, по възвисшени. Те засягат неща като любов, доброта, честност, истина, човечност...\nВ още по-високите нива мислите опират на Творчеството, на всеобхватната картина върху Битейното съществувание. Чрез тях човек има достъп до всички нива, до всички паметти, до всичката информация, като с това същия умее и да работи, да Твори.\nИнтуитивното възприятие е функция на дясната мозъчна хемисфера. Повечето хора си служат предимно с лявата мозъчна хемисфера в ежедневието си. Когато логиката и философията притихнат, когато се отнеме лидерството на прагматичното мислене, тогава интуитивното възприятие, алогичното и абстрактното мислене се проявява.\nВ лявата мозъчна хемисфера се намира его-то. Самосъзнанието като "аз" (единицата, като същност).\nВ дясната мозъчна хемисфера се намира Супер Его-то. Самосъзнанието като "Аз" (разширяващо се към Цялото).\nИнтуицията, интуитивното Познание е част от това Цяло, защото то има пряка връзка и е свързано здраво с него. Това е Познанието.\nЗнанието принадлежи на лявата мозъчна хемисфера, където е логиката и философията.\nЗа да разбере човек от къде произлиза дадена мисъл и на кое ниво принадлежи тя, то на същия ще му е необходимо единствоно Будност в наблюдението, трезвеност.\nПонякога да се носиш по "течението на реката" (живота) значи и да вършиш неща, като да посочиш пътя на някого, пътя за себеспомняне. Това също е част от тази река. Ще се оставиш да влиза и да излиза в теб каквото и да е, само ако не се привързваш към това влизащо нещо, или към излизащото.\nВ много учения същото е познато, като "да действаш, без да действаш". Без "аз". "Ти", като куха сламка, носеща се по вълните на реката от живот и каквото тя ти предостави. Понякога бързеи, понякога водовъртежи, понякога водопади, друг път дълбоки вирове, или в даден момент едно прекрасно тихо и бавно движение.\n"его" = "аз"\nляво - Ева; дясно - Адам\nляво - Адам; дясно - Ева\nКакво значи Змията да захапе опашката си?\nДзен (Зен, Чан):\nКабала, Юдаизъм, Християнство алхимия:\nХвърли един поглед тук: сайт; сайт\nРедактирано Март 18, 2009 от Ники_\nКакво значи "човек да се изпитва, да знае откъде идват мисли към него"?\nПърво може би трябва да се дадат възможно най -стегнати определения за това какво е его и какво интуиция това разбира се е много трудно, примерно:\n"По какво се отличава интуицията?Интуицията или Божественото чувство в човека се отличават по това, че всяка мисъл, която иде от интуицията, не произвежда никакво раздвояване нито в ума, нито в сърцето, нито в съзнанието на човека.В интуицията има единство на нещата.Това е настоящето.Аз наричам настоящето Божественото в света, бъдещето е ангелското, а миналото е човешкото...........Миналото принадлежи на онези същества които са изостанали.Бъдещето-на онези които са напреднали, а настоящетето - това представя ония прояви, които всеки момент стават в нашето съзнание."П.Дънов "Интуицията гласът на душата"\nВ тази насока Дънов говори и за обективния и субективния ум, примерите които Донка е дала в първия си пост са точно примери за обективен и субективен ум.Субективния ум е миналото бъдещето и настоящето-истинския човек.\nОбективния ум спъва човека с размисли и догатки.\nСпоред мен обективният ум е един вид проява на егото, ръзмисли и съмнения свързани с изводи от миналия опит на човека.Т.е. когато човек взема решения изхождайки от позицията на опита си и знанията си това е егото или е в ход обективния ум.А интуицията е нещо съвсем различно, както се вижда от цитата по горе.А ето какво казва Дънов за обективния ум.\n"Съвременните хора са дошли до областта на обективния ум, но трябва да се справят с него.Щом дойде човек до тази област, той се раздвоява и ту решава да тръгне напред ,ту отлага.Вие се намирате в положението на човек, който се качва на плета, иска да прескочи, но пак слезе долу, отложи:пак се качи на плета, пак слезе.Най-после трябва да стане някаква катастрофа, някакъв катаклизъм, който до го застави да се качи на плета, да прескочи и да мине на отвъдната страна."П.Дънов "Интуицията гласът на душата"\nСубективния ум е миналото бъдещето и настоящето-истинския човек.\nНещо май голяма каша стана в тази тема...?!?\nТо сигурно неразборията идва от заглавието: "Интуиция и Его, как ги различавате?" - Защо да ги различавам, като аз поне не виждам нещо общо между тях, ...но няма да коментират!\nПо цитата - Обективен ум, който е проява на егото ...Значи правят се размисли и се вземат решения, които произхождат от позицията на опита ... Добре!\nА как трябва да се постъпва? - със субективния ум ли ? Тогава защо ни е целият натрупан опит ? Изобщо защо е нужно да има книги, история, някакъв род памет... Все "безполезни" неща водещи ни до размисли и догадки !\nИ по глобално - ако се осланяме само на усещанията си, които са пряко свързани с интуицията, тогава с какво сме по различни от животните?\nЖивотните имат многократно по-силни развити инстинкти, усещания ...а от там и своеобразна "интуиция", която се явява връзка с техният Бог - колективна душа или както искате го наречете... Някой иска ли да има подобна силна интуиция (субективен ум) като елиминира в себе си "лошия" обективен ум, който раздвоява, вкарва в противоречие и спъва развитието ?\nп.п. Когато се цитира Учителя, трябва да се влиза по дълбока в това което иска да каже, защото се изпада в противоречие при правене на повърхностни разсъждения. За случая могат да се извадят безброй цитати (в другото направление), където доминира изключително много - да се ползува само личен опит, да се прилагат (изпитват) нещата, да се раздават само "плодове" лично производство (произведени и опитани)...\nВсъщност темата няма за цел да изяснява разликите между интуиция и его - и двете понятия са коментирани в другите теми.\nВъпросът в тази е:\nМоже ли гласът на егото ни да "мине" за глас на интуицията? Какви последствия има това самозаблуждение?\nКак да различим дали в момента ни говори егото или интуицията?\nИ двамата си имат своето право и място - и двамата са добри, когато ги слушаме в определения за тях час и най-вече осъзнаваме кой говори в момента....\nБлагодаря на всички, които дадоха много интересни и важни позиции по темата...\nРедактирано Март 19, 2009 от Донка\nMоже много лесно, когато имаме малко опит в различаването ...... a също и ако не достига воля, защото интуицията дава по-трудни задачки... но и по-полезни.\nДа, когато говори егото, то мисли само за себе си. Когато говори интуицията , тя се грижи и за егото... доколкото това е полезно за него, а не за капризите му.\n... Ще се възползвам от персонификацията - нещо като малко братче и по-голяма сестра, която не винаги разрешава сладолед.\nТемата е "Интуиция и Его, как ги различавате?" , НО ...\nВсъщност темата няма за цел да изяснява разликите между интуиция и его ..\nИмаме вече повече от 20 мнения, които са писали по досещане (~ нещо като по интуиция), за това което е искал да попита създателя на темата. Не смятам,че така може да има яснота по поставените въпроси. С подобни разминавания може да се трупа изключително много "плява", а ние тук нали се стремим към ясни и точни послания ?!?\nПредложението ми е да се трансформира темата (в заглавието!), за да не се подвеждат бъдещи читатели.


Киберсигурност :: ЕС иска да може да чете криптирани съобщения в WhatsApp и Viber\nНачало Технологии Киберсигурност ЕС иска да може да чете криптирани съобщения в WhatsApp и Viber\nМярката би помогнала на полицията, но ще е в ущърб на обществото\nЕвропейският съюз ще опита да си проправи път за достъп до криптираните съобщения в приложения като WhatsApp и Viber. Ходът идва след поредица от терористични атаки в Париж, Виена и Ница.\nВ съвместно изявление от по-рано този месец министрите на вътрешните работи от държавите членки на ЕС призоваха въпросът за криптирането на данни да бъде преразгледан. Те настояват „цифровите доказателства да могат законно да се събират и използват от компетентните органи“.\nИзявлението идва след изтичането на няколко вътрешни документа на ЕС по този въпрос. Един от тях бе публикуван първо в Politico и очертава мерки срещу криптирането от край до край като начин за борба с насилието над деца.\nШифроването от край до край е инструмент за защита на информацията и осигуряване на по-високо ниво на поверителност. Той се използва от популярни чат услуги като Viber, WhatsApp, и Facebook Messenger. Изпратените по този начин съобщения се криптират още преди да напуснат телефона или компютъра на подателя с уникален ключ. По този начин, дори да бъде прихванато от хакер, написаното е нечетимо. Съобщенията могат да бъдат декодирани единствено от устройствата на подателя и получателя.\nТази поверителност е добре дошла за потребителите, но създава проблеми за властите в случаите, когато те се опитват да проследят дадена престъпна комуникация. Затова сега законодателите от ЕС търсят по-справедлив баланс между неприкосновеността на личния живот и способността на полицията да си върши работата, уточнява говорител пред CNBC.\nДържавите членки многократно са призовавали за промени и осигуряване на законен достъп до цифрови доказателства, без да се отменя или разхлабва самото криптиране. Целта на ЕС обаче е да избегне подхода на „задните врати“, а процесът да се случва прозрачно през „входна врата“. Според Рей Уолш, изследовател в областта на защитата на личните данни, този подход е невъзможен.\n„Независимо дали решите да наречете целенасочено разработена вторична точка за достъп „входна врата“ или „задна врата“, резултатът е премахване на собствеността върху данните и контрола на достъпа, което неизбежно води до основна уязвимост“, каза той пред CNBC.\nСпоред експерта министрите не разбират или не искат да признаят, че това е невъзможно. То „би довело до умишлена уязвимост“, добавя той.\nАко този вид законодателство бъде прието, това би било в ущърб на широката общественост.“\nНаблюдатели посочват, че подобни мерки са част от дневния ред на правителствата от известно време. На този етап обаче остават само в сферата на дискусиите.


Швейцария стряска младежите ни – Тема Спорт\nШвейцария стряска младежите ни\n12 окт. | 8:47\nСелекционерът на младежкия ни национален отбор Александър Димитров призна, че тимът ни не е готов да се изправи срещу Швейцария, която определи за една от големите сили в тази възраст. Въпреки това младите лъвове ще се опитат да дадат сериозен отпор на противника и да спечелят точки. Това ще е трето поредно домакинство за нашите, които биха Гибралтар с 5:0 преди дни, но през септември паднаха тежко с 0:4 от Уелс. Двубоят с кръстоносците днес е от 18:00 часа на стадион „Славия“ и ще бъде предаван пряко по БНТ 3.\n„Гледам да напредваме в краткото време, в което сме заедно. Все още изграждаме доверие помежду си и това също е важно. Швейцария развива футбола от дълги години, направи страхотни неща и резултатите се виждат, като на младежко, така и на мъжко ниво. Ние не сме готови на 100 процента за този мач, но се надявам с повече концентрация, себераздаване и психология да спечелим. Няма непобедими отбори, това трябва да се знае. Но и не бива играчите да хвърчат в облаците след този мач с Гибралтар“, заяви Димитров.\nТой бе бесен от лесно изкараните жълти картони от централните защитници Симеон Петров и Атанас Чернев срещу аутсайдера в групата, защото на по-късен етап те ще натежат и ще доведат до наказания.\nУЕФА определи сърбинът Лазар Лукич за съдия на двубоя с Швейцария. Помощници ще са сънародниците му Драган Богичевич и Милойе Миличевич. Лукич има само 4 международни мача в кариерата си – три в евротурнирите и един при младежите. Международен съдия е от миналата година.\nВЕРОЯТЕН СЪСТАВ НА БЪЛГАРИЯ (МЛ.)\nНиколов, Дончев, Бауренски, Чернев, Стоянов, Гурев, Шопов, Кръстев, Митков, Николов, Петков\nВЕРОЯТЕН СЪСТАВ НА ШВЕЙЦАРИЯ (МЛ.)\nСаипи, Омерагич, Стергиу, Бърч, Кроинг, Янкович, Зом, Барес, Имери, Ндойе, Окафор


VaGro :: Група СЕВИ с ново видео и кабаретно-акустичен концерт\nКога се появиха, кога записаха албум, кога му направиха зашеметяваща промоция, кога пуснаха два клипа, кога обиколиха България от-до на национално турне, кога организираха два маратонски рок-фестивала ...??? И всичко това за малко повече от половин година.\nАко все още някой не взема СЕВИ на сериозно, да си знае, че е в дива заблуда, защото тази група до няколко години ще е национална гордост. Дано продължат само с този бесен хъс и фантазия.\nДа, именно фантазията, отличава група СЕВИ от всички други на родната сцена. И друг път съм казвал, те изпипват детайлите, а точно в тях се крие магията. Така беше и в петъчната вечер на последния ден от месец ноември.\nАНТИТОП – ноември 2012


Купа на Германия: Байерн Мюнхен - Борусия Дортмунд - Страница 4 - forum.gong.bg\nКупа на Германия: Байерн Мюнхен - Борусия Дортмунд\nRe: Купа на Германия: Байерн Мюнхен - Борусия Дортмунд\nМнениеот bilyaletdinov » 26 апр 2017 23:57\nМюлер е пълна дупка от поне година и Гуардиола правилно започна да го слага на пейката. Миналата година абсолютно провали Байерн срещу Атлетико. Толкова за Мюлер.\nАко Хьонес не направи звездни трансфери на Анчелоти, не виждам как татко Карло ще направи нещо значително. Работата му с млади играчи не е от силните му страни. Той може да изстиска най-доброто от звезди като Роналдо, Левандовски, Шевченко, но да наложи млад играч...работата на Анчелоти с Кимих, Коман и Санчес е показателна.\nМнениеот doktora25 » 27 апр 2017 00:02\nVanderlei_Luxemburgo написа: Айде, айде...Гуардиола 2008г. пое разбит отбор на Барса, завършил 3ти на 18 точки зад Реал, разкара Роналдиньо, Деко и други изчерпани, вкара от Барса Б Бускетс и Педро и в първия си сезон още постигна требъл. Анчелоти пое Байерн направил дубъл в Германия и отпаднал на косъм от Атлетико Мадрид, като реванша Облак пое 20+ точни удара някъде и беше като на стрелбище. Т.е. изобщо не е поемал разбит отбор. Имаше шанса да го подобри и шлифова по свой модел, но се провали. Имаше също така шанса потенциалната конкуренция в Германия да прави мега слаби сезони и опонент да му е новия проект Ред Бул Лайпциг.\nВ последния сезон на КБХГ отборът може да не е изглеждал разбит доколкото Мюлер, Видал и Левандовски бяха във форма и те изнасяха тежестта на повечето мачове. Рибери, Робен, Алонсо и Лам бяха с една година по-млади и това не е без значение, защото става дума за 4-ма основни играчи, въпреки че Рибери и Робен по-често се контузваха. Коста, Коман и Алкантара бяха горе-долу същите. Но като цяло не бих се съгласил, че тогава отборът е бил чувствително по-силен, по-перспективен и с по-малко проблеми. Да, приемам че срещу Атлетико играхме по-силно, отколкото сега срещу Реал, създадохме повече положения, но въпреки това разликата в представянето в двата мача не е толкова голяма, колкото някои си я мислят и приликите не са по-малко от разликите.\nАз бих търсил вина в Анчелоти основно в спадането на формата на някои играчи през сезона (макар че известна вина имат и самите те), както и физическото им състояние и нарасналия брой контузии през пролетта. Донякъде в твърде малкото ротации, това че не погледна към школата да търси промяна, да търси освежаване, а сякаш залагаше на определен титулярен състав с идеята да си гарантира титлата и по този начин физически ги изтощи. Не бих го обвинявал за преместването на играта от центъра към фланговете, за избора на схеми, титулярните състави в решителните битки и смените, но лошите резултати в тях са плод на всичко горепосочено+неадекватната трансферна политика в последните 4 години.\nVanderlei_Luxemburgo написа: То щото любимия ти "ариец" Мюлер не се крие във важните мачове и не изпуска дузпи в ключови моменти (Атлетико), или другия Швайнщайгер срещу Челси 2012г...\nДокога с тоя расизъм и фашизъм, не ми е ясно...Байерн с 11 германци на терена няма да спечели ШЛ още 100 години.\nЗначи много трудно може да се отговори на този въпрос, доколкото ако спомена играчи, които са собственост на други отбори от БЛ в редиците на Байерн (като Ройс) веднага биха последвали обвинения в обезкръвяване и т.н. Със сигурност ако немският национален отбор излезе с екипите на Байерн в някой мач от ШЛ ще бъде фаворит срещу който и да било. Нека обаче кажа, че примерно ако Марио Гомес и Тони Кроос бяха в момента в отбора щеше да е по-силен и с 2 проблема по-малко.\nПоследна промяна от doktora25 на 27 апр 2017 23:33, променено общо 2 пъти.\nМнениеот HardWork » 27 апр 2017 00:09\nХубава победа за Борусия! Аз като фенче на БЕ - ФАУ - БЕ 09 съм на седмото небе ! БоК Дембеле, това момче го умее много футболчето, чудесен Бюрки и като цяло борбена и прилична игра в края на един не особено запомнящ се сезон! Тухел изчерпва кредита си на доверие, очаквам скоро да се заговори сериозно за негова евентуална смяна! Дано привличането на Дахуд и Йомер Топрак реши проблемите в дефанзивен план! Би било добре да се вземат и нови бекове, Пишчек, Шмелцер и Дурм не показват необходимото ниво за Дортмунд, Паслак е все още много млад и недоказан, а Герейро се пуска да играе в по - предни позиции!\nОт Байерн не разбирам, така че няма да ги коментирам\nМнениеот Der Führer » 27 апр 2017 00:10\nDer Führer написа: Колко удобно пропускаш факти ... да припомня , че Гуардиола пое отбор спечелил требъл и размазал Барса и в двата мача . Или пък да кажа човек , че по негово време е имало някаква по-различна конкуренция .\nТвърде удобно пропускаш нулевите сезони на Хайнкес преди това и погромите, които отнасяше от Дортмунд. Немецът е добър треньор, но твърде набеден заради онова 7:0 в двата мача, до което можеше и да не се стигне, ако Арсенал бяха една идея по-решителни в 1/8 финалния реванш.\nЕдин сезон и един погром ... Никой не твърди че Хайнкес и гений ... И той правеше грешки . Но се стараеше да не ги повтаря . Да не говорим за идиотии като тази - да държиш Мюлер на пейката в мачове , когато ти трябват голове ... Защото Мюлер и Рибери са изработили най-много голове . Нищо че бележат малко точи сезон . До 7:0 се стигна благодарение на споменатия преди малко Мюлер ( с гол и асистенция в Лондон ) . Втория мач не беше въпрос на решителност , а на тотално подценяване .\nПък и само уточних , кой треньор какво е получил в наследство от предходния .\nМнениеот bilyaletdinov » 27 апр 2017 00:12\nДокторе, как смееш да твърдиш, че Коста и Коман показват същата игра като тази от миналата година?\nТа с игрите си миналия сезон Коман си спечели място на Европейското първенство. В момента не може да запише повече от 15 мин.\nДъглас Коста направи супер силен сезон първи сезон, а играта му през този е ужасяваща, особено след контузията.\nСъщо като Коман, Коста също играеше често за "селесао".\nКато прибавим и Санчес, който получава лимитирани минути, а дойде като играч играл и спечелил финал в ШЛ и ще видиш, че Анчелоти не успява да извлече най-доброто от тях, но пък го направи с Левандовски, който направи феноменален сезон.\nМнениеот Der Führer » 27 апр 2017 00:18\nbilyaletdinov написа: Мюлер е пълна дупка от поне година и Гуардиола правилно започна да го слага на пейката. Миналата година абсолютно провали Байерн срещу Атлетико. Толкова за Мюлер.\nТози сезон , който е най-слабия за Мюлер , той има толкова асистенции , колкото Видал , Алонсо и Алкантара взети заедно ... наистина повече не е нужно да се казва нищо повече .\nНай-силните игри на Кимих за Байерн са при Анчелоти . Коман и Санчес не играят , защото няма къде . И когато получат шанс , не го използват . Основната греша на Анчелоти не е , че не ги пуска по често , а че твърде често пуска Видал , Алонсо и Алкантара едновременно на терена .\nМнениеот Der Führer » 27 апр 2017 00:22\nHardWork написа: Хубава победа за Борусия! Аз като фенче на БЕ - ФАУ - БЕ 09 съм на седмото небе ! БоК Дембеле, това момче го умее много футболчето, чудесен Бюрки и като цяло борбена и прилична игра в края на един не особено запомнящ се сезон! Тухел изчерпва кредита си на доверие, очаквам скоро да се заговори сериозно за негова евентуална смяна! Дано привличането на Дахуд и Йомер Топрак реши проблемите в дефанзивен план! Би било добре да се вземат и нови бекове, Пишчек, Шмелцер и Дурм не показват необходимото ниво за Дортмунд, Паслак е все още много млад и недоказан, а Герейро се пуска да играе в по - предни позиции!\nЧестито за победата ... Тухел има качаства , просто трябва да престане да копира Гуардиола .\nМнениеот bilyaletdinov » 27 апр 2017 00:26\nЧилийският комарджия е безбожно неориентиран в последните ви мачове и играе супер посредствено, но не излиза от състава. Все си мисля, че Анчелоти има предостатъчно играчи да си върти халфовата линия. Има играчи за 4 2 3 1 има играчи за 4 3 3. Какво пречи да излезе с халфова линия Мартинез Санчес или пък Мартинес Санчес Тиаго?\nАнчелоти има варианти, но той не ги използва.\nМнениеот doktora25 » 27 апр 2017 00:34\nbilyaletdinov написа: Докторе, как смееш да твърдиш, че Коста и Коман показват същата игра като тази от миналата година?\nДобре, бих се съгласил, помня колко добре Коста се включи особено през есента, но просто не ми изникват силни техни изяви в решителните мачове от миналия сезон. Не можех някак си да си ги представя като бъдещите заместници на Рибери и Робен. Коман е много млад и тепърва може да се развива, на Коста това му беше първият досег с голям клуб и имаше още много какво да учи. Може би не само контузиите, а и заседяването от време на време на пейката им се отразяваше зле, когато Рибери или Робен се завръщаха в игра след контузия. Но е факт, че този сезон им е доста по-слаб и заслугата до голяма степен е на Анчелоти.\nМнениеот Der Führer » 27 апр 2017 00:41\nКоста и Коман направиха силен първи полусезон в Байерн и посредствен втори . Уточнявам - при Гуардиола . Този им сезон е като втория им полусезон при каталунеца . Санчес на мястото на кой да играе ?\nЛевандовски прави феноменални дръжки ... Няма нито един читав мач срещу силен отбор , откакто е в Байерн . Айде - да кажем че срещу Арсенал в първия мач игра добре . Днес ( вече вчера ) беше не просто трагичен , беше жалък ... не будещ съжаление , а отвратително жалък . И далеч не е само този мач . Анчелоти се предовери на определени "опитни играчи" , които го предадоха във всички важни моменти . Имам предвид тримата в центъра и Мартинес , който е с основна вина за загубата . И за онази срещу Реал .


Ламята оглозга Азис - slava.bg\n13.07.2010 14:20 | Видян 7096 пъти\nВръзката с Коцето Ламята се отразява пагубно на “любовните дръжки” на Азис. След като обяви чрез “Фейсбук”, че с бившия затворник отново са заедно, костинбродският славей въртя луди гьобеци с мъжествената си половинка в БИАД под ритмите на Тони Стораро.\n“Васко направо се е стопил”, коментираха зяпачите, които с ококорени очи гледаха как двамата откровено се опипват и целуват под новото парче на Стораро “Какво направи с мен”. Зложелатели мълвят, че чрез Азис Коцето се домогва до връзки в хайлайфа.\nЕтикети: Коце Ламята, Азис, звезда, музика, поп-фолк


Как да спортуваме правилно през лятото? | ПО-КРАСИВИ\nНачало Съвети Как да спортуваме правилно през лятото?\nПубликувано от m.atanasova · 29 август 2015 · 0 коментара\nЛятото е сезонът, когато може максимално да се насладим на любимите си спортове – каране на колело, плуване, бягане, игри и състезания на открито\nИма ли опасност обаче забавленията да приключат в спешната помощ?\nПри активна тренировка загубата на течности от тялото нараства изключително много. В съчетание с горещината навън може да се стигне до дехидратация по-бързо, отколкото предполагаме.\nПри всяка почивка -чаша вода\nЗа да функционира правилно, тялото ни се нуждае от вода. Без нея ендокринната система не може да изпълнява функциите си, отделителната спира да изхвърля отпадните вещества, мозъкът страда от недостатъчно кръвоснабдяване, нарушава се снабдяването с енергия на клетките в организма. По правило се нуждаем дневно от прием на 40 мл вода на 1 кг тегло. Но нуждите ни се повишават в горещите дни и особено при спортуване, когато е добре да използваме всяка пауза или кратка почивка, за да изпием чаша вода.\nЗа баланс в организма\nОбилното потене при физическа активност и високи температури води и до загубата на важните за правилната работа на клетките калий, натрий, магнезий, желязо и фосфор. Дефицитът на калий например предизвиква умора, раздразнителност и високо кръвно налягане, а този на магнезий причинява неприятните крампи или схващане на мускулите, от които често се оплакват активно спортуващите. Магнезият играе важна роля и за работата на сърцето – недостигът му може да причини хипертонична криза и сърцебиене. Активно спортуващите, особено жените, са по-застрашени и от дефицит на желязо и анемия.\nЗа да се предпазите от мускулни крампи и да регулирате нивата на нужните ви минерали, включете в менюто си храни, богати на калий, магнезий, фосфор и желязо.\nЕтикети:спортуване през лятото


НС започна заседанието си със скандал и обвинения в зависимости между депутатите – Правда.Бг\nby Димитър май 7, 2021 0109\n„Знам, че има парламентарни групи, които страшно много се притесняват от това да минат през този лакмус как ще гласуват за създаването на такава комисия. Виждам, че и групата на ГЕРБ се вълнува много. Вие също, господа и дами, имате предложения за такава комисия. Хайде сега малко по-смело! Моля ви, г-жо председател, не изхвърляйте от дневния ред комисията за „Росенец“, това е особено важно.\n„ДПС ще гласува „за“ и иска комисия „Росенец“. Иска комисия „Росенец“ и имаме воля за комисия „Росенец“. Имаме воля и за другите социални закони, но не през главата на правилника и законите и Конституцията. Ако ще правим нещо, ще го правим както повелява правилникът, законите Конституцията.“\nАврамова твърди, че не познава Илчовски, а Борисов определи обвиненията му като “ подгрети стари манджи „.


Плаж и курорт Камчия\nЕвропа >> България >> Плажове >> Камчия\nНа 28-ят километър след Варна, между градовете Варна и Бургас, има едно курортно селище, наречено Камчия. На визитната му картичка ще видите буйни гори, толкова зелени и тропически, хвърлящи величествена и дълбока сянка. След този тунел от пищна разстителност блесва един плаж със златисти дюни и нетипични червеникави скали. В резюме – райско място, неповторимо съчетание на река, гора и море. Представяме ви Камчия – част от най-обширната ивица плаж по нашето черноморие. Един плаж с гладко и плитко морско дъно, плаж с онези спокойствие и свободата, които са основното, по което той се различава от другите плажовете на големите ни черноморски курорти. На плаж Камчия гарантирано всеки ще открие своята частица, на която да се отдаде на почивка напълно пълноценно. Плаж Камчия е за всички онези, които предпочитат самотен плаж. На него ще намерите девтсвени кътчета от ивицата, които ще се превърнат във вашия собствен плаж.\nКато цяло река Камчия и околността й са определени за природен резерват в далечната 1951 г. Спецификата тук идва от факта, че растителността около реката е от един рядък вид лонгоз, сочен за природен феномен в България и съществуваш само тук и при река Ропотамо. Част от резервата са и т. нар. „Камчийски пясъци” – цели 372, 6 хектара, които са най-големите по площ на дюни по нашето черноморие.\nПлаж Камчия започва точно след устието на река Камчия. Този голям, натруфен, царствено златен плаж е най-дългият непрекъснат пясъчен плаж у нас. По него има кацнали само няколко хотела и много китна гора наоколо. Един природен шедьовър - плаж Камчия, пясъкът, морето и връзката с неговото животворно, величествено и духовно присъствие. Застанал пред тази живописна картина, сякаш нещо те сграбчва за врата още от мига, в който я зърнеш.\nМного лирично стана, но тази красота така вдъхновява, че ти идва да композираш. Говорейки за плаж Камчия, трябва да кажем, че той се пада част от най-дългата пясъчна ивица на нашето черноморие, която започва още от къмпингите "Романтика" и "Рай" в северната си част, пресича плажа на Шкорпиловци и свършва при Черни нос в южна посока. Тази дълга плажна ивица е разделена на три части и плаж Камчия се пада най-северната част.\nМорето на този плаж е удобно за плуване, защото е плитко. Плуването на плаж Камчия обаче е доста опасно, защото реката образува подводни течения и ями. Плажуващите трябва да са внимателни, защото красивата гледка крие опасности. Морската вода е с по-ниска соленост, плажната ивица е от фин златист пясък. Казват, че на плаж Камчия пясъкът е повече от хората. Плаж Камчия се отличава от останалите плажове със зеленината на района и естествената си красота, с липсата на запълващи цялата ивица платени шезлонги и чадъри, както и с разнообразните начини за забавление.\nОнези летовници, които си падат по плажния пикник и лагери, ще са очаровани от възможностите, които предлага плаж Камчия. Лиманите, морето и устието на река Камчия предлагат прекрасни условия за водни спортове и риболов. Плаж Камчия предлага възможности и за други забавления - футбол, плажен волейбол, строене на пясъчни замъци, или може би просто излежаване с часове и пълноценна почивка. На плаж Камчия няма големи възможности за практикуване на водни спортове, но можете да се кара джет или да се разхожда с лодка.\nПлаж Каамчия е уникален и подходящ за семейства с деца. В района на плажа има отлични условия за палаткуване, като освен това са изградени и хотели и бунгала, в които да може да се отседне. Друга особеност е, че на плажната ивица на плаж Камчия работи само едно заведение и то на много ниски цени.\nCopyright © 2005-2018 PureBulgaria Ltd.


Извънземните ли са? Астрономи засякоха мистериозен повтарящ се сигнал от Космоса | Блиц\n10 Ян. 2019, 10:16\n13 нови радиосигнали са открити от международен екип от учени към канадската обсерватория CHIME. Изумителното в случая е че един от тях се повтаря периодично, което дава основание на учените да го възприемат като "сигнал от извънземните", съобщава Nature.\nСпоред учените, преди това е бил известен само един подобен източник на повтарящи се сигнали. Откриването на втория такъв подсказва, че вероятно може да има и други. Откриването и изучаването на сигналите ще помогне за решаването на загадката на появата им.\nПървите мистериозни радиосигнали са открити през 2007 г. по време на наблюдаването на радиопулсари с помощта на телескопа "Паркс" в Австралия. По-късно са открити още 9 радиосигнала, което дава основание да се мисли, че те могат да имат изкуствен произход и да се окажат сигнали от извънземни цивилизации. Всички тези сигнали са обединени от голяма мощност и голямо разстояние до техните източници. Първоначално астрономите са предполагали, че те се генерират от сливането на неутронни звезди или обекти, които се превръщат в черна дупка.\nПреди две години, обаче, телескопът "Паркс" записа за първи път повтарящи се радиосигнали там, където по-рано бе фиксиран един от първите получени преди това сигнали. Година по-късно CHIME откри нов тип такива сигнали, които имат много ниска честота, което прави „извънземните сигнали” още по-загадъчни. Миналото лято бяха записани 13 нови радиосигнали с честота от 400 мегахерца.\nСпоред астрономите, откритият сега повтарящ се сигнал идва от разстояние от 1,5 милиарда светлинни години от нашата галактика. Предполага се, че е възникнал близо до черна дупка или свръхнова звезда.\nПрофесор Авид Лоуб от Центъра за астрофизика Харвард-Смитсън в САЩ, смята, че повтарящите се сигнали могат да бъдат доказателство за изключително напреднали извънземни технологии.


Фотографи на National Geographic снимат видео за българска група\nБългарската група Tri-O-Five ще представи официално новия си сингъл “Let’s Start Over” и видеото към него на 11 юни (четвъртък) в клуб "Ялта", а диджеите Мартен и Mr. Moon ще направят пърформънс специално за събитието.\nНовото парче на групата и клипа към него са посветени на началото на летния сезон.\nСнимките на видеото са изцяло подводни, заснети от професионални водолази-фотографи, снимали за "National Geographic". Режисьор на видеото е Александър Моллов, носител на множество награди в категорията клип на годината. Моллов е автор и на първото видео на групата към песента "We Are One" за благотворителната кампания 1788 на "M-Tel".\nДействието във видеоклипа се развива в басейн „Диана” в София, а в него участват Ралица Методиева и Даниела Арнаут. Ралица е позната на зрителите като момичето с чука от клипа на "Биг Брадър" и е част от балет "M Dance". Тя е била състезателка по синхронно плуване и е участвала на олимпиада за девойки.\nСкандалният топмодел и плеймейтка Даниела Арнаут преди няколко месеца нашумя покрай разкритията за връзката си с Димитър Бербатов. Сега работи като стилист–дизайнер.\nTri-O-Five е българска група, която създава авторска музика, продуцира и ремиксира в стила “jazzy-groovy house”.\nВ бандата са Илин Гривишки (DJ Ilko), Майкъл Флеминг (Lexus), Десислав Иванов (Desso) и Антони Рикев (WahTony).\nСингълът “Let’s Start Over” съдържа пет диджей ремикса, а Tri-O-Five избраха да го издадат съвместно с новия български лейбъл "Silver Noise".\nИзцяло нова сесия, с полъх на морски бриз и лятна атмосфера, очаква любителите на джази грууви хауса в лятната градина на "Ялта".


Енох – Уикипедия\nЕнох в религията е син на Иаред праотец на Ной и потомък на първия човек Адам.\nЕнох в Общомедия\nСпоред Библията, когато Енох навършва 365-годишна възраст, поради благочестието си е взет от Бога на небето (Битие, 5:24, Послание до евреите 11:5). Така той, заедно с друг старозаветен пророк – Илия, е един от двамата човеци, които не са вкусили смърт. В есхатологичните представи на някои християнски и юдейски общности, преди Второто пришествие, респ. идването на Месия, Енох и Илия трябва отново да дойдат на този свят, където ще загинат чрез мъченическа смърт.\nЕнох се появява в Книгата на Битие и на Петокнижиетокато седми от десетте патриарси преди потопа. Битие разказва, че всеки от предпотопните патриарси е живял няколко века. Битие 5 предоставя генеалогия на тези десет фигури (от Адам до Ной), като предоставя възрастта, на която всеки е родил следващата, и възрастта на всяка фигура при смърт. Мнозина считат Енох за изключение, за когото се казва, че „не вижда смърт“ (Евреи 11: 5). Освен това в Битие 5: 22 – 24 се казва, че Енох е живял 365 години, което е по-ниско от неговите връстници, за които е записано, че умират на възраст над 700 години.\nВ исляма Енох (арабски: أَنُوخ, латинизиран: nAnūkh) обикновено се отъждествява с Идрис, например от Историята на тълкуването на Ал-Табари и Златните поляни. Коранът съдържа 2 препратки към Идрис: стих номер 85 в сура Ал-Анбия (Пророците) и стихове 56 – 57 в сура Мариам.\n(Пророците, 21:85): „И същото благословение беше дадено на Исмаил, Идрис и Зул-Кифл, защото всички те практикуваха твърдост.“\n(Мери 19: 56 – 57): „И помнете Идрис в Книгата; той наистина беше много правдив, пророк. И ние го издигнахме до възвишена станция“.\nИдрис е тясно свързан в мюсюлманската традиция с произхода на писането и други технически цивилизационни изкуства, включително изучаването на астрономически феномени, за които Енох е признат в Завета на Авраам. Независимо от това, въпреки че някои мюсюлмани гледат на Енох и Идрис като на един и същ пророк, докато други не го правят, много мюсюлмани все още почитат Енох като един от най-ранните пророци, независимо от това, което гледат.\nВ апокрифната литература съществуват няколко произведения, приписвани на Енох:\nПърва книга „Енох“\nВтора книга „Енох“, или „Тайните на Енох“ – запазена е в старобългарски превод\nТрета книга „Енох“\n↑ Битие, Глава: 5.\n„Апокрифи“, Александър Мен (информация за трите книги на Енох), www.pravoslavieto.com\nБоряна Христова (превод, предговор и бележки). Книга на Енох. Етиопска версия. Славянска (Българска) версия. С.: Кралица Маб, 2008. ISBN 978-954-533-091-9\nВзето от „https://bg.wikipedia.org/w/index.php?title=Енох&oldid=11025308“.\nПоследна промяна: в 08:57, на 14 юни 2021\nПоследната промяна на страницата е извършена на 14 юни 2021 г. в 08:57 ч.


BurgasNovinite.BG: Внезапно почина двойникът на Парцалев в Бургас\nВнезапно почина двойникът на Парцалев в Бургас\nБургазлията Николай Вълчев, който бе двойник на великия Георги Парцалев, е починал внезапно, информира "Флагман". 60-годишният Вълчев е издъхнал в дома си вчера от масивен инфаркт.\nОт години той имаше проблеми с разширени вени на краката, предполага се, че е имал откъснат тромб, който е запушил коронарните съдове, коментираха жители на кв. Крайморие.\nСподеляше, че ще се отдаде на хобито си – ще си вземе лодка и ще лови риба по цял ден, а от време навреме ще се връща в някое заведение и само за забавление ще разнася таблата. Уви, съдбата отне неговата мечта! Малцина знаят, че всъщност Николай беше роднина на Георги Парцалев. Родата им е от град Левски, и с големия актьор са братовчеди.


Колеги, съседите ми резнаха едната лятна гума та въпроса ми е, мога ли да купя 2 нови и да ги сложа отпред, както знаем не е постоянно 4х4 и мисля че няма да има проблем....съвети\nАко гумите не са прекалено износени, така че разликата да е фрапираща между предни и задни примерно сантиметър и половина в диаметър... и приемем, че ще си купиш същият модел, аз не мисля, че ще имаш проблем. Или поне аз бих купил без да го мисля..\nВ страни от въпросът... разби ли челюстта на тоя съсед?\nне незам кой е, а гумите ми са почти нови мишелин естествено ще купя същите, въпроса е да не се натоварва раздатката, че не разбирам точно принципа и на действие, а новите слагам предни нали.\nА ми щом са почти нови... разликата между тях, ще е в рамките на 3-4мм в диаметър. Пак казвам, това е лично мнение, но аз не бих се замислил. Дет се вика ако си 7 местен и качиш 5 души отзад... директно си с няколко мм разлика в диаметър само от теглото. Интересно ми е да чуя и други гледни точки.\nПредни и според мен е по-добре, все пак са по-главният участник при спиране, завиване..\n(02-18-2019, 09:00 AM)iago написа: А ми щом са почти нови... разликата между тях, ще е в рамките на 3-4мм в диаметър. Пак казвам, това е лично мнение, но аз не бих се замислил. Дет се вика ако си 7 местен и качиш 5 души отзад... директно си с няколко мм разлика в диаметър само от теглото. Интересно ми е да чуя и други гледни точки.\nЕй, четете бе колеги!\nПо-читавите гуми, в случая новите, е редно да се сложат задни.\nЗадницата е тази, която занася в критична ситуация и определя стабилността на колата.\nОтносно поставянето отпред на по-новите гуми, предвид грайфер и теглителна сила, има резон, но по-важна е стабилността.\nВярно, тук става въпрос за автомобил 4х4, но имайки предвид 95/5% в ежедневието, мисля важи и за ХС90-ката.\nИма и още, ама не ми се рови в нета!\n02-18-2019, 03:42 PM (Последна редакция: Преди 02-18-2019, 03:45 PM от iago.)\nДа, на теория това което казваш е сто процента вярно... има абсолютен резон!\nОообаче, аз карах драг-аджийката си, докато още я имах, с полу сликове отпред и обикновени летни гуми отзад... на всичкото отгоре я карах без ABS и с разцентрован кантар на задният мост. Беше с такива гуми, вместо 4 полу слика защото не беше пистова, а за драг само и с предно задвижване. Респективно в началото на спортният си жовот се караше в града като ежедневка и на писта по drag day-овете. Никога не съм имал драма със стабилността. Единствено ако спирах много екстремно от висока скорост задницата беше малко палава и то заради липсата на ABS и най-вече липсата на адекватно настроен кантар отзад. Палава, но тъй като се бях научил как да я карам, беше мнооого готина при спиране. Да чукам на дърво... явно съм имал късмет, защото съм имал ситуации в които "маам" спирачките до долу.. и пу-пу никога не съм имал инциденти, винаги съм я успокоявал. Ехх, малко щури ама яки си бяха младежки готини, хехе. Преди да направя сетъпа дискутирахме много с приятели и съмишленици, че колата вероятно ще стане с over steering заради гумите. Да, може би стана.. но на писта, не и на улицата. Не знам, никога не я закарах на писта.\nТака че, базирайки се на опита ми с малко дива кола.. аз пак бих сложил новите гуми отпред. Ако трябва да избирам дали да ми тръгне задницата в завой при спортно каране с джипката в завои - нещо което не съм правил и не мисля да правя, или да имам по-дълъг спирачен път в критична ситуация... избирам да ми тръгне задницата.\nПросто смятам, че много трудно ще докараш ситуация в която да усетиш тая разлика в гумите. Далеч съм от идеята да сравнявам XC-то с колата която описах горе.\nПак ще кажа, че.. това си е моето мнение. Автомобилист любител съм, не съм про..\nSpurs, пролет/лято иде, време е да запознаем XC-тата на месечната. Поздрави.\n(02-18-2019, 08:31 AM)radi1976 написа: не незам кой е, а гумите ми са почти нови мишелин естествено ще купя същите, въпроса е да не се натоварва раздатката, че не разбирам точно принципа и на действие, а новите слагам предни нали.\nНе се притеснявай, сложи новите отпред и след един сезон няма да има разлика. ХС90 определено яде предните гуми повече, аз всеки път ги въртя.\nИмах подобен случай по-миналата година, купих две нови, не съм имал проблем със задвижването.\nБлагодаря колеги ще сложа новите отпред и аз така мисля, изяжда предните повече от задните и след 5000км. ще са еднакви, а и най важното спираш предимно с предните гуми\nЧас: 03-06-2021, 10:49 PM Осъществено чрез MyBB, © 2002-2021 MyBB Group.


4 доказателства, че комуникацията ви с партньора е отлична | Rozali.com\nКомуникацията в една връзка е от основно значение за бъдещето й. Липсата на комуникация или лошата такава от своя страна пък стоят в основата на огромен брой раздели. Ето как да разберете дали комуникацията ви с партньора е на ниво или има нужда от подобрение.\nЗа вас честността е приоритет\nКолкото по-откровени и открити сте, толкова по-силна ще бъде връзката ви. Научете се да споделяте с партньора си, дори да говорите за неща, които смятате, че ще го разгневят, натъжат и прочие. Важно е да може да говорите не само за весели неща, но да обсъждате и проблеми помежду си.\nГоворите за това от какво се нуждаете, а не за това какво той е нужно да направи\nИ в двата случая целта ви е една и съща, но начина за постигането й е различен. В единия случай споделяте своите нужни, желания, очаквания, което кара мъжете да ви слушат и сами да пожелаят да ви угодят заради откровеността ви. В другия случай казвате какво искате партньора ви да направи, което се приема като заповед от страна на силния пол и води до обратната на желаната реакция - отдръпване на мъжа и нежелание да бъдат задоволени нуждите ви.\n6 неща, които щастливите двойки не правят >>>\nПоставили сте граници в темите за разговор, които да не прескачате\nЗа всеки има теми табу и неща, които не иска да обсъжда по една или друга причина. Такива са разговорите за предишни връзки, за това колко не харесвате родителите му и от сорта. Има теми, които винаги, когато повдигате, стигате до негативни емоции, без да постигате съществен напредък. И ако същите теми и казуси не пречат на връзката ви, то по-добре въобще да не са част от комуникацията ви.\nУмеете да отстъпвате\nТова е особено важно, когато спорите. Защото спорът е важен, но стига да бъде здравословен за връзката. А, за да бъде такъв, е важно да се науичите да развявате белия флаг и това да не се случва само и винаги от страната на единия от двама ви.\n4 златни правила, когато сте скарани >>>\nОще за: връзка, двойка, комуникация\nДобави коментар за "4 доказателства, че комуникацията ви с партньора е отлична".\nКазват, че са достатъчни 10 секунди, за да се влюбим. Колко време тогава ни е необходимо, за да спрем да обичаме някого? Има ли такъв срок и от какво зависи той?\nГордостта убива любовта\nЕдна мъдрост гласи, че „гордостта е способна да убие и най-благородния порив на любовта“. И наистина има толкова случаи, в които, заради нечия гордост, любовта не е могла да разпери крила и да полети, оставяйки под себе си океанът от негативизъм.


【Птиците на балканския полуостров - Полеви определител + CD】 Екотан • Цена | Ciela.com\n📚 Птиците на балканския полуостров - Полеви определител + CD\nАвтор: Таню Мичев; Димитър Симеонов; Любомир Профиров\nВторо допълнено и основно преработено издание на полевия определител Птиците на Балканския полуостров.\nВключва информация за 576 вида птици на територията на Балканския полуостров, 40 цветни табла, обновени карти и диск с допълнителна информация.\nПри представянето им е използвано съвременно таксономично подреждане.\nАвтор Таню Мичев; Димитър Симеонов; Любомир Профиров\nВ общата част на новото издание са поместени кратки данни за Балканския полуостров, за местата и начините за наблюдаване на птиците, за природозащитните неправителствени организации, както и за фирмите за познавателен туризъм.\nВ специалната част са добавени нови диагностични белези при теренното определяне на птиците, както и нови данни за числеността им в отделните балкански държави.\nНовият определител ще представя природозащитния статус на птиците според второто издание на Червената книга на България, в което са включени 156 вида птици.\nВ него ще бъдат отразени и промените в международния природозащитен статус на застрашените и редки видове птици в България и Европа.\nВключени са 40 нови цветни табла, нарисувани от художника-анималист Георги Пчеларов специално за новото издание.\nКартите са изцяло преработени и съобразени с промените, отразени в Атласа на гнездовото разпространение на птиците в България, в новоотпечатаните томове от Фауна на България и други научни публикации.\nИзползвани са нови, по-подходящи цветове за гнезденето, зимуването и миграциите. Ясно са обозначени местата за големи концентрации на птици на Балканския полуостров.\nВ края на Определителя има кратко резюме на английски език, списък на основната литература, както и азбучни показалци на българските и латински имена на птиците.\nОпределителят се продава с малък компакт диск, на който съдържа:\nСписък на птиците на Балканския полуостров;\nСиноними, местни и народни имена на птиците в България;\nСреднозимна численост на водолюбивите птици в България;\nПриродозащитни нормативни документи;\nЧервен списък на птиците в България;\nХарактерни природни обекти в България;\nОсновна информация за Българския национален комитет по редките видове птици (BUNARCO) с приложен Стандартен формуляр за нов или рядък вид.\nИзданието е предназначено за широк кръг читатели: ученици, студенти, рейнджъри от резервати, национални и природни паркове, експерти от системата на министерствата на околната среда и водите, на земеделието и горите, членове на природозащитни организации, митничари, ловци, туристи, фотографи-анималисти и др.


1 Comment on Най-актуалните баркод системи са при насPosted in Uncategorized By adminPosted on August 29, 2019 June 17, 2020\nПредлагането на баркод системи в днешно време\nЗа да останете абсолютно задоволени от всички баркод системи, които взимате, по-важно е да познавате всичко на пазара. Обхватното пазарно изобилие ясно се определя от обхватното търсене на баркод системи. Богатството на баркод системи при нас е едно от най-специалните плюсове на времето, в което живеем. Разнообразието на пазара и успешното представяне на баркод системи в предимно води до задоволени ползватели, а доволните клиенти значат високо качество на всички баркод системи.\nНашите баркод системи са единствени по рода си\nСред най-необходимите предпоставки наличните в магазина баркод системи да отговарят на представите на потребителите е офертите да са неповторими. Устремът ни да предоставяме изключителни баркод системи ни подтиква към непрестанно движение напред и импулс за усъвършенстване. Когато решите да се превърнете наш купувач, вие ще се сдобиете с качество, стил, актуалност и не на последно място – уникалност.\nЗаложете на бързо усъвършенстващи се баркод системи с нас\nВ нашите представи да се се подобряваме присъства като основен двигател, съобразен с вас, с вашите нужди, необходимости и средства. Няма как да не обърнем внимание, че постоянното движение на настоящето иска от всички създатели на баркод системи и всякакви баркод системи като цяло да се трансформират живо и целеустремено. Доверете ни се и ще се сдобиете с най-съвременните баркод системи.\nСпециални клиенти – изключителни баркод системи\nПотребителите пазаруват разпространяваните от нас баркод системи, а засиленото търсене ги характеризира като незаменими. Доволните купувачи за нашата фирма представляват основния фрагмент, който ни подтиква към развитие и ни стимулира да сме горди с това, което сме успели да изградим. Разбира се, ако останете неудовлетворени от нашите баркод системи, в нашия екип ще сме ви наистина признателни да ни оставите обратната си връзка, за да разберем по какъв начин да коригираме пропуските си и да бъдем по-умели в отговор на това, което ви е необходимо. Нищо не би могло да ни попречи да се трудим заради вас и заради вашите искания.\nВашият живот би могъл да е по-лесен и приятен с предоставяните от нас баркод системи\nБез значение дали имате специфичен повод, за да купите от нашите баркод системи, или единствено желаете направите по-радостен своя ден посредством нещо качествено, ние ще бъдем насреща да ви помогнем. Ние вярваме, че залагайки на онлайн магазина ни, реално погледнато вие залагате на ценен съюзник във вашето ежедневие. С индивидуалността си всичките наши баркод системи ще направят вашия ден значително по-добър.\nНашите баркод системи ще грабнат ще спечелят вашето внимание от пръв поглед\nИзбирайки да ни се доверите, вие залагате на по-доброто. Нашите потребители са пътеводителят, от който имамте нужда, според който ние градим все по-специални и още по-желани баркод системи. Знаем, че потребителите, които избират именно нас, са специални и те безспорно заслужават специална и ценна грижа.\nНе допускаме отстъпка с качеството на изработените от нас баркод системи за сметка на цената\nТочно както информираността, качеството и оригиналността на разпространяваните от нас баркод системи, цените са гарантирано сред най-икономичните на пазара. Възприемайте цената като инвестиция в себе си. Да, повечето хора смятат, че цената е определяща, обаче в нашия магазин поддържаме мнението, че по-ценно в пазаруването на баркод системи е способността да направиш информиран и точен избор.\nДа приключим по такъв начин за нашите баркод системи\nНашата фирма не прави отстъпки от качеството в интерес на цената. Ние разчитаме на равновесието на качеството и загрижеността за клиента. В нашия екип безспирно наблюдаваме трансформациите, които светът в момента прилага над изискванията и над магазините, за да се превърнем в съвсем адекватни да откликнем на всяко клиентско запитване и на всяка ваша нужда. Нашата мотивация е да достигнем изискванията ви за всички баркод системи, които ви трябват, и нещо повече – да ги надвишим. Нашата фирма е ценен съюзник, който всеки би било добре да има наблизо.\nOne thought on “Най-актуалните баркод системи са при нас”\nИнтериорният дизайнер обръща внимание на детайли, които откривате с години. Интериорният дизайнер, независимо дали става дума за жилище за лична употреба или за такова с цел инвестиция, ще ви насочи за какво е оптимално да се изразходва по-голямата част от бюджета. Повечето определят някои дребни елементи, като детайли, които не са от значение, но интериорният дизайнер, знае че детайлите не са детайли, те правят интериорния дизайн. Не се колебайте да се свържете с нас за всеки ваш проект, за който имате нужда от помощ, било голям, или пък малък. (Studio Interio) Интериорен дизайнер!


Левкемия, хронична лимфоцитна\nХроничната лимфоцитна левкемия може да произлиза от В или Т клетки (в 95% се наблюдават В клетъчни варианти). Хромозомните аномалии са много чести в малигнените клетки. „В“ клетъчните хронични лимфоцитни левкемии с експресия на CD 38 & ZAP 70 имат по голяма склонност към прогресия и са с по лоша прогноза. Най-често наблюдаваната генетична мутация е тризомията.\nХроничната лимфоцитна левкемия се характеризира с акумулация на привидно зрели лимфоцити в костния мозък, лимфните възли, слезката и периферната кръв.\nТова е най-честата левкемия в западния свят, средната възраст на пациентите е около 65 години.\nЧесто се диагностицира случайно когато по повод на други изследвания се установи екстремна ливкоцитоза, но може да се прояви и чрез анемия, тромбоцитопения, лимфаденопатия и хепотаспленомегалия. Може да се налични също така хипергамаглобулинемия и други автоимунни отклонения.\nПовечето пациенти трябва да се наблюдават отколкото да се лекуват. Лечението е предимно с химиотерапия, радиотерапия на локално инфилтрираните органи можа да е от полза. В съвременното лечение навлизат и използването на моноклонални антитела и костно мозъчната трансплантация. При все това хроничната лимфоцитна левкемия не е лечимо заболяване, фармакотерапията не води до повишена преживяемост.\nПонякога се налага спешна интервенция когато левкоцитната инфилтрация причини обструкция на дихателните пътища.\nАко периферната левкоцитоза е много висока може да има и неврологични манифестации поради оклузия на мозъчните артерии (инсулт подобна картина).\nИнфекциите асоциирани с левкопенията могат да бъдат животозастрашаващи и да налагат незабавно лечение (херпес зостер, Пнеумоцистис карини и Кандида албиканс инфекции).\nПодозира се излагането на радиация, токсини и химикали.\nНяма идентифицирана единична причина за развитието на болестта.\nСъотношението мъже:жени е 5:3.\nВ САЩ се наблюдават около 8000 нови случая годишно.\nТ клетъчният вариант на хроничната лимфоцитна левкемия се наблюдава по често при азиатци.\nНяма единичен симптом, или патогномоника, които да са характерни за хроничната лимфоцитна левкемия.\nСимптомите на болестта се дължат на наличната анемия, тромбоцитопения и органно засягане, както и на инфекциите поради отслабения имунитет.\nНай-често се наблюдава: (1) обща слабост; (2) отслабване на тегло, (3) диспнея; (4) кървене; (5) абдоминален дискомфорт; (6) симптоми поради органна инфилтрация като болки в костите; (7) треска вторична на инфекциите или поради прогресия на болестта.\nВ 60% от случаите болестта се диагностицира в асимптомната й фаза. Физикалният преглед е нормален в 20-30% от случаите. Лимфаденопатия или хепотеспленомегалия се наблюдават в 30-45% от случаите.\nПризнаците, които могат да бъдат налични са: (1) лимфаденопатия (цервикална или супраклавикуларна); (2) спленомегалия; (3) хепатомегалия; (4) анемия; (5) ехимози или друго кървене като напр.пролонгирана менструация, хематемеза и/или мелена; (6) септичен артрит поради неутропенията.\nПо редки манифестации: (1) инфилтрация на тонзилите; (2) мезентериална или ретроперитонеална неутропения; (3) кожна инфилтрация.\nКлиничната диагноза на хроничната лимфоцитна левкемия обикновено не е трудна. Важно е да се изключат инфекциозната мононуклеоза, неХочкиновите лимфоми и макроглобулинемията на Валденстрьом. Хроничната лимфоцитна левкемия можа да се трансформира/еволюира до неХочкинов лимфом или макроглобулинемия на Валденстрьом.\nЗаболяването се причинява от вируса на Ебщайн-Бар и засяга предимно млади пациенти.\nБолните се оплакват от: (1) повишена обща уморяемост; (2) треска; (3) главоболие; (4) лимфаденопатия – тонзиларните и югуларните лифни възли се уваличават (болезнени при палпация и меки като консистенция), лимфаденопатията може да продължи няколко седмици; (5) релативна или абсолютна лимфоцитоза и положителна вирусна серология.\nТук има: (1) спленомегалия в 90% от пациентите; (2) хепатомегалия в 35% от пациентите; (3) вариабилна степен на левкопения (може да има и левкоцитоза) и/или панцитопения; (4) костният мозък обикновено е фибротичен и е инфилтритан със специфични клетки (косматоклетъчни ливкоцити); (5) цитологията и тук поставя коректната диагноза\nТова е хронична левкемия характеризираща се с лимфоцитоза (пролимфоцити).\nОсобеностите на болестта са: (1) масивна спленомегалия; (2) лимфаденопатия в 40% от пациентите; (3) кожни инфилтрации в 20% от пациентите; (4) левкоцитоза над 100 000; (5) клетките са по големи от тези при хроничната лимфоцитна левкемия\nЛевкемична фаза на неХочкинов лимфом\nНеХочкиновите лимфоми са хетерогенна група малигнености на лимфо ретикуларната система. Диференциацията се извършва въз основа на липсата или наличието на различни повърхностни маркери.\nМакроглобулинемия на Варденстрьом\nКасае се за моноклонална пролиферация на плазматични клетки и В лимфоцити, които продуцират имуноглоболин М. Диагнозата се поставя при установяване на патологичният имуноглобулин М в серума и лимфомната пролиферация в костния мозък. Симптомите са неспецифични: обща слабост; понякога патологично външно или вътрешно кървене; загуба на тегло, неврологични и зрителни аномалии. Клиничната манифестация на болестта е вследствие на хипервискозният синдром: (1) дифузно кървене; (2) визуални нарушения (слепота, ретинални хеморагии и други); (3) неврологични усложнения (атаксия, отслабване на слуха, главоболие, световъртеж, нистагъм, парестезии, сомнолентност дори кома).\nДиагностиката на хроничната лимфоцитна левкемия не е трудна, при все това са налични следните диагностични критерии:\n1. Периферна лимфоцитоза над 10 000/мм3\n2. Костно мозъчен аспират показващ наличие на повече от 30% лимфоцити\n3. Периферни лимфоцити, които се идентифицират като моноклонални В клетки\nЗа поставянето на диагнозата е необходимо да бъде изпълнен критерии (1), ако лимфоцитозата е под 10 000/мм3 то трябва да са изпълнени критерии (2) и (3).\nСтажиране на хроничната лимфоцитна левкемия\nСтадий 0: периферна лимфоцитоза над 5000/мм3 с продължителност на находката над 4 седмици; без лимфаденопатия, хепатоспленомегалия, анемия или тромбоцитопения\nСтадий І: периферна лимфоцитоза над 5000/мм3 с продължителност на находката над 4 седмици с лимфаденопатия; без хепатоспленомегалия, анемия или тромбоцитопения\nСтадий ІІ: периферна лимфоцитоза над 5000/мм3 с продължителност на находката над 4 седмици; с или без лимфаденопатия, хепатоспленомегалия, анемия или тромбоцитопения\nСтадий ІІІ: периферна лимфоцитоза над 5000/мм3 с продължителност на находката над 4 седмици плюс анемия; и или без лимфаденопатия, хепатоспленомегалия, или тромбоцитопения\nСтадий ІV: периферна лимфоцитоза над 5000/мм3 с продължителност на находката над 4 седмици и тромбоцитопения; с или без лимфаденопатия, хепатоспленомегалия, анемия\nНиско рисков е стадий 0, среден риск за стадий І и ІІ и висок риск за стадий ІІІ и стадий ІV.\nПериферна кръвна картина с диференциално броене: анемия, тромбоцитопения, ретикулоцитоза или неутропения на фона на лимфоцитоза.\nСерумна лактат дехидрогеназа – повишава се при по голяма туморна маса.\nПикочна киселина, урея и креатинин – трябва да се изследват след всяка химиотерапия, за да се установят навреме бъбречните увреди, да се предотврати стимулацията на уратна литиаза и остра бъбречна недостатъчност.\nЧернодробни ензими, ако се подозира хепатална инфилтрация.\nСерумен протеин и електрофозера – установяват се евентуално абнормни моноклонални протеини. След положителен резултат от това изследване се пристъпва към изследване на имуноглобулините в серума.\nИмунофенотипизиране на периферните лимфоцити.\nСерумен бета 2 микроглобулин – има прогностично значение, това е маркер за лимфоцитна активация и/или деструкция.\nХемокултура и стерилна посявка от урина – при неутропеничните или фебрилни пациенти.\nБиопсия на лимфни възли – дава по ранна диагностика отколкото костно мозъчната биопсия.\nОбзорна графия на бял дроб – дава евентуално данни за пулномална инфилтрация или увеличени хиларни лимфни възли.\nАбдоминална ехография или компютърна томография на абдомена – установяват евунтуално хепатоспленомегалия и/или увеличени интраабдоминални лимфни възли.\nКостно мозъчна биопсия – дава материал за цитологично, цитохимично и имунофенотипно изследване.


В търсене на белите лястовици - Мариана Тинчева Еклесия\nВ търсене на белите лястовици\nБях на шест години. Майка ми влезе в стаята и каза: "Моника, събуди се!" Станах от леглото, опитах се да отворя очите си, но не успях. Разтрих ги с пръсти, както правех всяка сутрин, но не виждах нищо. Майка ми каза: "Защото не си измила лицето си; направи го и ще прогледнеш." Отидох в банята, измих лицето си, очите... но отново не виждах. Заведоха ме в болницата; след прегледа казаха, че е отлепване на ретината. Мислех, че след дни или седмици отново ще прогледна, но и досега не виждам. Нищо. Свикнах. Приемам тази особеност като факт, който не може да се промени. Но честно казано, все още съм в търсене на белите лястовици...\nПри запознаването й с непознати хора в началото никой не забелязва, че е незряща. Без очила, очите й се отварят, без някой да подозира истината. Но когато не се ориентира точно към кого да подаде ръката си, непознатият се вглежда в лицето й и казва: "Колко хубаво момиче!" Онези 24 години от последния детски ден, в който е виждала всичко наоколо, като че ли не са изминали. Слаба, с плавни движения, за да не докосне някого или нещо, тя излъчва финес и спокойствие. И усмивката й е на дете, което се радва на всичко в невидимия свят, който за нея най-често изглежда красив, доброжелателен...\nОпитайте се да затворите очите си и така да се движите цял ден вкъщи. В дома не е толкова страшно: всичко знаем и с вързани очи. После излезте на улицата, където гърми движението на автомобилите... Но без да отваряте за малко очите си, за да се ориентирате, и пак да продължите в желаната посока... Опитайте се да четете вестник или надпис на гарата с вързани очи; говорите с непознати хора без да ги виждате, като телефонна връзка. Това е страхотна идея, тъй като видимото често създава противоречиви, несъответстващи чувства. Гледате неугледен човек и дори не искате да разговаряте с него. Но ако всъщност не виждате неговия външен вид, а слушате гласа му, мислите, идеите; ако той ви помогне да преминете на отсрещния тротоар, за вас външната форма на този човек няма да има значение...\nВ сборника за съногадания пише, че очите са огледало на човешката душа. За моята приятелка Моника мога да напиша обратното: нейната душа ми подсказва, че в много случаи тя вижда по-точно от мен. Не само зрително. Един ден бяхме на разходка пред църквата "Свети Седмочисленици"; поради невнимание с думите казах, че вървим към храма "Св. Георги". Мони, едва уловена в ръката ми, попита: "Ако не греша, би трябвало да сме в градинката пред "Седмочисленици"?... Погледнах лицето й, защото бях сигурна, че всичко вижда и знае: градинка? име и място на църквата?... Не, разбира се, очите й бяха същите, тя не виждаше нищо, но беше свикнала да запаметява въображаемите пространства, назовани от човека, който я води... Това е нещо като памет на гигантски компютър, който работи по своя програма и не бива да допуска грешка... Разбрах, че не само затворените очи на Моника виждат по-добре от моите. Интуицията й е развита така, че почти не я лъже. Когато попита някой на спирката: "Кой номер автобус пристига?", тя само от тембъра на гласа при отговора определя доста точно възрастта му, опитва се да определи темперамента, състоянието на покой или напрежение в момента... Моника много често може да види невидимата човешка душа така, както ние не смогваме със зрящите си очи. И затова навярно може да разбере всеки човек, без да е повлияна от физическата му красота, от дрехите, от видимото финансово благосъстояние... Мисля, че точно заради това душата на Моника е неотразимо красива; така тя вижда само красиви душите на другите хора...\nКак е стигнала до невидимата всеприсъстваща красота?\nКато разбрали, че лекарите не могат да възвърнат зрението й, родителите на Моника я записали в столичен пансион за незрящи деца. Далече от родния дом, в който добре помнела всичко, на осем години тя трябвало да привикне с другия дом, където се налагал нов режим; учебна програма, брайлово писмо, момичета и момчета с обща съдба.\n- Всички разбирахме, че не трябва да се самосъжаляваме, да мислим и казваме: "Ох, аз горкият, който нямам зрение като другите!"... В началото допуснах да съжалявам, че не виждам колко красиво червено може да бъде едно пролетно цвете...Но по-късно разбрах, че преди всичко трябва да усвоя и развия по-важни начини за ориентиране: активно внимание, слух, памет, въображение... В училището имаше пиано, на което обикновено свиреше нашата учителка по музика. Желанието да се науча да свиря беше толкова силно, че на 11 години започнах уроци. Не е като при другите музиканти: поставяш нотите, гледаш ги и започваш. Аз трябваше да чета с пръстите на лявата ръка брайловия нотопис, а с другата ръка да свиря по клавишите. После дясната ръка чете нотите, лявата свири... Така такт по такт; после двете ръце свирят заедно наизуст... За пет години успях да науча леки пиеси от Хайдн, Моцарт, Бетовен и това задоволи желанието ми да разбера, че аз съм като другите. Да, аз не съм болна; мога едно нещо по-малко, но това не трябва да ме отчайва. Не станах пианистка от световна класа, в тази област няма изявени незрящи хора. Но Бог ми даде нов шанс: след като завърших училището и пансиона, заминах за САЩ, където продължих на английски, благодарение на компютърен синтезатор, който превръща писменото слово в говоримо... Стори ми се, че там незрящите хора отвъд океана са по-разкрепостени, не се притесняват от състоянието си. Това ми даде сили и нова цел: да създавам пълноценно самочувствие на хората, лишени от зрение.\nЗрящият немски доктор по философия Андреас Хайнеке обича да казва: "Очите ми бяха отворени, благодарение на незрящ човек." След като негов добър колега ненадейно загубил напълно зрението си, Хайнеке решил да експериментира изложби "Диалог в тъмното". В Хамбург той направил център за обучение на кадри за бъдещата си идея. Създал обстановка в пълна тъмнина, където се чуват вода, птици, шумове от цивилизацията. Хората, които искат да посетят тази забавно-образователна изложба трябва да осъзнаят, че могат да компенсират мрака и да се ориентират чрез други сетива: пипане, слух, обоняние, звуци. Като екскурзоводи в света на невидимото Хайнеке обучавал незрящи хора, на които искал да внуши, че те не само не са "горките", но могат да водят други безпомощни хора. Моника била едно от момичетата, вече говорещи и английски, и немски, затова д-р Хайнеке й предложил да изпълнява проекти и да обучава незрящи хора за екскурзоводи за такива изложби в различни страни по света. След първия стаж в Хамбург през 2001 г. за пет години грацилната Моника прелетяла до 17 страни на три континента, за да даде упование на жени и мъже, загубили зрението си.\n- Онова, което искам да постигна като внушение при всички е, че те могат да имат лидерски умения: винаги да говорят високо, ясно, с усмивка. Провокирам ги да решат сега, веднага да кажат "Аз мога и искам да стана екскурзовод в тъмното!"... В Сеул, Корейската република например, жените са много кротки, правомерни, а незрящите в повечето случаи живеят с мъката си, че на тях нещо им е отнето. При един семинар, попитах нарочно една от участничките: "Ми Джин, ти виждаш ли?" Тя каза: "Не, госпожо, това е много лошо..." Аз се засмях и я коригирах: "Никога не трябва да говориш така по време на изложбата, когато ще бъдеш екскурзовод. Хората трябва да са спокойни и сигурни в теб, те искат да пият вода или освежителни сокове от бара в тъмното, където ще ги заведеш. Ти трябва да знаеш, че другите се движат, благодарение на теб... На мен Бог ми даде шансове, но аз не ги чаках да дойдат вкъщи, а търсих пътеката към целта...\nНа 30 години, Моника живее сама в неголям, добре подреден столичен апартамент и пътува почти постоянно: с бялото бастунче или прихваната в ръката на приятел. Мисля си, че за нея няма бариери, а знам, че не е така - тя никога не говори за това, което застава пред нея като препятствие. Веднъж й казах: "Познавам симпатично момче, което вижда и много те харесва, готова ли си да живееш с него завинаги? Ще ти бъде опора..." Мони се изненада от въпроса в упор и сви рамене: "Сигурно със зрящ човек в живота ще ми бъде по-лесно, но какво ще стане със свободата ми? Как ще пътувам до различни страни и приятели?... Дали хората няма да оскърбяват мъжа, пожелал да живее с незряща завинаги?... Кажи на момчето, че в този живот е невъзможно да бъдем заедно. Нека потърси друго момиче."\nДокато слушахме Концерт за пиано и оркестър от Моцарт в голямата зала България, непрекъснато си мислех, че на рояла свири моята приятелка Моника, която никога не извършва работите само за себе си. Тя неволно увлича останалите - нещо като соло-партия, която дирижира оркестър. Вярвах, че тя има уникална воля и сила, каквито на мен ми липсват, въпреки острото зрение... В паузата, докато пиехме чай във фоайето, тя докосна ръката ми, накара ме да затворя очите си и ме попита: "Виждаш ли бели лястовици?" Изпълних и отговорих "Не, няма такива!" Тя се засмя с детското си лице и ми довери: "Ще те науча да ги виждаш, защото са много красиви."\nUpload 14 march 2007


Вежди Рашидов: Не станах министър на културата заради ДПС - Mediapool.bg\nВежди Рашидов: Не станах министър на културата заради ДПС\nТочната причина да не стана министър на културата е, че ДПС реши така. Пределно ясно е, че в кабинета няма място за мен и Мехмед Дикме, заяви в петък пред Би Ти Ви скулпторът Вежди Рашидов, който беше лансиран от лидерите на Новото време за мястото на Божидар Абрашев. Като причина Доган да се противопостави на кандидатурата му Рашидов посочи, че не е член на Движението за права и свободи и че твърде много се вълнувал от проблемите на културата като цяло.\nКандидатурата на Вежди Рашидов за културен министър нито е предлагана официално, нито е обсъждана, коментира в отговор зам.-председателят на ДПС Лютви Местан. По думите му подобен вариант не е предлаган нито на движението, нито при преговорите на трите партии от либералния алианс.\nНямаме решение за номиниране на Вежди Рашидов за културен министър и не сме го предлагали, потвърди и зам-председателят на Новото време Радослав Коев. Той допълни, че тази идея изобщо не е стояла на дневен ред при преговорите за ремонта на кабинета.\nИмето на Рашидов бе лансирано в медиите още преди подписване на споразумението с НДСВ и ДПС от лидера на Новото време Емил Кошлуков и от тогавашния председател на парламентарната група Мирослав Севлиевски. Тогава и двамата бяха категорични, че скулптурът е тяхната кандидатура за мястото на вече бившия министър Божидар Абрашев.